DELEGIRANA UREDBA KOMISIJE (EU) 2022/2528

оd 17. listopada 2022.

o izmjeni Delegirane uredbe (EU) 2017/891 i o stavljanju izvan snage delegiranih uredaba (EU) br. 611/2014, (EU) 2015/1366 i (EU) 2016/1149 koje se primjenjuju na programe potpore u određenim poljoprivrednim sektorima

EUROPSKA KOMISIJA,

uzimajući u obzir Ugovor o funkcioniranju Europske unije,

uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 30., članak 37. točku (a) podtočke i., ii., iii. i vi., točke (b), (c), i (d) i točku (e) podtočku i., članak 53., članak 56. stavak 1., članak 223. stavak 2. te članak 231. stavak 1.,

uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (2), a posebno njezin članak 62. stavak 1., članak 63. stavak 4, članak 64. stavak 6. i članak 106. stavak 5.,

budući da:

Uredbom (EU) 2021/2115 Europskog parlamenta i Vijeća (3) utvrđuje se novi pravni okvir za zajedničku poljoprivrednu politiku (ZPP) kako bi se poboljšalo ostvarivanje ciljeva Unije utvrđenih u Ugovoru o funkcioniranju Europske unije. Tom se uredbom dodatno utvrđuju ti ciljevi Unije koje treba ostvariti u okviru ZPP-a te određuju vrste intervencija i zajednički zahtjevi Unije koji se primjenjuju na države članice, a državama članicama omogućuje fleksibilnost u izradi intervencija koje trebaju utvrditi u svojim strateškim planovima u okviru ZPP-a za razdoblje od 1. siječnja 2023. do 31. prosinca 2027.

Stoga bi relevantne članke Delegirane uredbe (EU) 2017/891 i relevantne priloge toj uredbi trebalo izbrisati s učinkom od 1. siječnja 2023. Međutim, u skladu s člankom 5. stavkom 4. i stavkom 6. točkom (c) Uredbe (EU) 2021/2117 i u skladu s člankom 104. stavkom 1. točkom (a) podtočkama ii. i iii. Uredbe (EU) 2021/2116 trebali bi se nastaviti primjenjivati u pogledu rashoda nastalih i plaćanja izvršenih za operacije provedene prije 1. siječnja 2023. u okviru programa potpore u sektoru voća i povrća te u pogledu operativnih programa koji se nastavljaju provoditi do svojeg kraja, uključujući operativne programe koje su države članice odobrile 2022. u skladu s Uredbom (EU) br. 1308/2013 i Delegiranom uredbom (EU) 2017/891 prije 1. siječnja 2023.

DONIJELA JE OVU UREDBU:

Članak 1.

Izmjene Delegirane uredbe (EU) 2017/891 i prijelazne odredbe

Članak 2. točke od (f) do (m), članci od 22. do 54., članci 56., 57. i 58., članak 59. stavci 7. i 8., članci od 60. do 67., članak 76., članak 77. točka (a) i članci 78., 79. i 80. Delegirane uredbe (EU) 2017/891 te prilozi I., II., III., IV. i V. toj uredbi brišu se s učinkom od 1. siječnja 2023.

Međutim, ti izbrisani članci i prilozi nastavljaju se primjenjivati:

(a) u pogledu rashoda nastalih i plaćanja izvršenih za operacije provedene prije 1. siječnja 2023. u okviru programa potpore iz članaka od 32. do 38. Uredbe (EU) br. 1308/2013;